**אליצור עירוני גבעת שמואל** או בקיצור **אליצור גבעת שמואל** (בעבר: **מכבי גבעת שמואל**, **מועדון כדורסל הבקעה**) היא קבוצת כדורסל ישראלית מגבעת שמואל, שהשתתפה בעבר בליגת העל וכיום משתתפת בליגה ארצית צפון.

הקבוצה בעבר היוותה איחוד של מכבי גבעת שמואל, אליצור קריית אונו ומכבי גני תקווה.

מהקמת הקבוצה עד האיחוד הראשון
-----------------------------

**מכבי גבעת שמואל** הוקמה בתחילת שנות ה-90 ובעונת 1995/96 עלתה הקבוצה לראשונה בתולדותיה לליגת העל. לאחר 3 עונות ירדה לליגה השנייה, אך לאחר עונה אחת עלתה בחזרה לליגת העל.

בעונת 2002/2003 העפילה הקבוצה לגמר גביע המדינה אך הפסידה למכבי תל אביב 96-83. באותה עונה אף הגיעה לחצי גמר הפלייאוף.

האיחוד הראשון
-------------

בעונת 2003–2004 התאחדה הקבוצה עם קבוצת מכבי פתח תקווה, לאחר שפ"ת ויתרה על העלייה לליגת העל. בתמורה לאיחוד עברה הקבוצה לשחק בפתח תקווה וקיבלה אליה את שני שחקניה הצעירים של פ"ת - אילון זגורי ומיכה ברגיג. בסיום העונה פורק האיחוד בגלל מספר סיבות - הראשונה שבהן הייתה עלייתה של פ"ת לליגת העל, והשנייה הייתה ההבנה בשתי הקבוצות שהאיחוד לא שינה את חוזקן בליגה או את מספר האוהדים.

הירידה ללאומית והחזרה לליגת העל
-------------------------------

הקבוצה עברה לשחק ב"היכל הספורט" בעיר אור יהודה. בשנת 2007 ירדה לליגה הלאומית לאחר 9 שנים בליגת העל. בעונת 2008/2009 שבה הקבוצה לליגת העל ושיחקה בה למשך עונה אחת בלבד, שבסיומה ירדה הקבוצה בחזרה לליגה הלאומית.

האיחוד השני
-----------

לאחר מספר שנים של תנודות בין הליגות, החליטה הנהלת הקבוצה לאחד את מכבי גבעת שמואל, מכבי גני תקווה ועירוני קריית אונו לקבוצה אחת שתשחק החל מעונת 2009–2010 תחת השם **מועדון כדורסל הבקעה**.

בעונה זו העפילה הקבוצה לליגת העל לאחר 1:3 בסדרת חצי הגמר מול מכבי אשדוד, ואף זכתה באליפות הליגה הלאומית לאחר ניצחון בגמר נגד הפועל יקנעם/מגידו. בעקבות קשיי תקציב החליטה הקבוצה לא לממש את העלייה ונשארה לעוד עונה בליגה הלאומית.

בסיום עונת 2010/11 העפילה הקבוצה לליגת העל לאחר שגברה 0:3 בסדרת הגמר על קבוצת הפועל תל אביב.

לאחר שהשתתפה במשך עונת 2011/12 בליגת העל, פורק האיחוד בחודש יולי 2012 בגלל בעיות כלכליות עם מעבר הבעלים דורון הרציקוביץ' לקבוצת הפועל אילת. הקבוצה עברה לשחק תחת השם **אליצור גבעת שמואל** ונרשמה בליגה ב', ליגת הכדורסל החמישית והנמוכה ביותר בליגות הכדורסל בישראל.

הקבוצה הצליחה לעלות עד לליגה הארצית, עד שבתום עונת 2015/2016 ירדה לליגה א'.

בסיום עונת 2016/2017 העפילה הקבוצה לליגה הארצית.

שחקני עבר בולטים
----------------

|  |  |  |  |  |
| --- | --- | --- | --- | --- |
| * ישראלישראל אורי שלף
* ישראלישראל אורן אהרוני
* ישראלישראל נדב פוגל
* ארצות הבריתארצות הברית אנדרה מק'קולום
* ישראלישראל אנטון שוטבין
* ישראלישראל יוני ניר
* ארצות הבריתארצות הברית ג'יי סטרייט
* ארצות הבריתארצות הברית ישראלישראל דיון תומאס
* ארצות הבריתארצות הברית ויין ואלאס
 | * 
* ישראלישראל דרור כהן
* ישראלישראל דרור דוידי
* ניגריהניגריה טונג'י אווג'ובי
* ארצות הבריתארצות הברית טימי באוורס
* ישראלישראל יואב בר
* ישראלישראל יובל נעימי
* ישראלישראל יריב רוקני
* ישראלישראל ניצן חנוכי
 | * ארצות הבריתארצות הברית ישראלישראל כריס ווטסון
* ישראלישראל ליאור ליפשיץ
* ישראלישראל משה ברנר
* ארצות הבריתארצות הברית נוריס קולמן
* ישראלישראל עמית תמיר
* ישראלישראל פפי תורג'מן
* קמרוןקמרון קנדהקנדה צ'ארלס מינלנד
* ארצות הבריתארצות הברית ישראלישראל קורי קאר
 | * ארצות הבריתארצות הברית רוסיהרוסיה קלי מקארתי
* ישראלישראל רועי ברקוביץ'
* ישראלישראל רותם ארליך
* ישראלישראל שחר גורדון
* ישראלישראל שמעון אמסלם
* ישראלישראל תומר שטיינהאור
* ארצות הבריתארצות הברית פול דילייני
* ישראלישראל דרור חג'ג'
 | * ארצות הבריתארצות הברית ישראלישראל גרג קורנליוס
* ארצות הבריתארצות הברית ישראלישראל בובי ואלאס
* ארצות הבריתארצות הברית ישראלישראל תמיר גודמן
* ארצות הבריתארצות הברית ישראלישראל קווין בראדשו
 |

הקלעים הבולטים במדי המועדון
---------------------------

קלעי הקבוצה הבולטים בכל הזמנים:

| שם | נקודות |
| --- | --- |
| משה ברנר | 2247 |
| צ'ארלס מינלנד | 1896 |
| אורן אהרוני | 1528 |
| דרור כהן | 1240 |
| קלי מקארתי | 920 |
| ג'ייסון סטרייט | 708 |
| תומר שטיינהאור | 690 |
| טימי באוורס | 643 |
| אנדריי מק'קולום | 578 |
| קורי קאר | 562 |

מאמני עבר בולטים
----------------

* ישראלישראל אפי בירנבוים
* ישראלישראל צבי צוקה ירדן
* ישראלישראל אריאל בית הלחמי
* ישראלישראל אלי קנטי
* ישראלישראל מוטי ארואסטי
* ישראלישראל גדי קידר
* ישראלישראל רוני בוסאני
* ישראלישראל אילן קובלסקי
* ישראלישראל עדני דגן
* ישראלישראל זיו ארז
* ישראלישראל רן אשר
* ישראלישראל עופר ברקוביץ'

  


| ליגה ארצית דרום בכדורסל- עונת 2023/2024 |
| --- |
| 

|  |
| --- |
| הפועל חבל מודיעין • אליצור גבעת שמואל • א.ס אשקלון • מכבי פתח תקווה • מכבי דימונה • אליצור יבנה • מכבי שוהם • הפועל נצר סירני • אליצור נווה-דוד רמלה • אליצור נחל שורק • הפועל חבל אילות • עירוני קריית אונו • מכבי אשדוד • הפועל מתן אשדוד |

 |